নয়াদিল্লিকে কাছে ফেরাতে উদ্যোগী আমেরিকা!

ওয়েব ডেস্ক : ভারতের উপর শুল্ক চাপিয়েছেন ডোনাল্ড ট্রাম্প (Donald Trump)। এর পর থেকে দুই দেশের মধ্যে সম্পর্ক তলানিতে গিয়ে ঠেকেছে। এই পরিস্থিতিতে আমেরিকাকে রুখতে এশিয়ায় তৈরি হচ্ছে ভারত (India)-চীন (China)-রাশিয়া (Russia) অক্ষ। তার মধ্যে রাশিয়ার প্রেসিডেন্ট ভ্লাদিমির পুতিনের (Vladimir Putin) সঙ্গে বৈঠক করতে চলেছেন প্রধানমন্ত্রী নরেন্দ্র মোদি (Narendra Modi)। তবে সেই বৈঠকের আগে মার্কিন বিদেশ সচিব মার্কো রুবিও বলেন, ভারত ও আমেরিকার মধ্যে সম্পর্ক আমাদের এগিয়ে নিয়ে যাবে।

মার্কো রুবিওর (Marco Rubio) এই মন্তব্য এক্স হ্যান্ডেলে তুলে ধরা হয়েছে ভারতে নিযুক্ত মার্কিন দূতাবাসের তরফে। সেখানে তিনি বলেছেন, ভারত ও আমেরিকার মানুষের মধ্যে যে বন্ধুত্বের যে সম্পর্ক রয়েছে, সেটাই হল আমাদের সহযোগিতার মূলমন্ত্র। আমাদের আর্থিক সম্পর্ক যথেষ্ট সম্ভাবনাময়। দুই দেশের সহযোগিতাই আমাদের এগিয়ে নিয়ে যাবে। এই মন্তব্য তুলে ধরার পর মার্কিন দূতাবাসের তরফে বলা হয়, ‘যুক্তরাষ্ট্র ও ভারতের অংশীদারিত্ব ক্রমাগত নতুন উচ্চতায় পৌঁছাচ্ছে। যা ২১শ শতকের এক সংজ্ঞায়িত সম্পর্ক। এই মাসে আমরা আলোকপাত করছি মানুষ, অগ্রগতি ও সম্ভাবনার উপর, যা আমাদের এগিয়ে নিয়ে যাচ্ছে। উদ্ভাবন ও উদ্যোগ থেকে শুরু করে প্রতিরক্ষা ও দ্বিপাক্ষিক সম্পর্ক। আমাদের দুই দেশের জনগণের অটুট বন্ধুত্বই এই যাত্রার প্রধান শক্তি। ‘

আরও খবর : ভয়াবহ বন্যায় পাকিস্তানে মৃত ৮৫৪ জন!

মূলত এসসিও সামিটের মাঝে আমেরিকার এই পদক্ষেপকে তাৎপর্যপূর্ণ হিসাবে দেখছে বিশেষজ্ঞ মহল। কারণ অপারেশন সিঁদুরের পরেই ভারত-আমেরিকার (India-America) মধ্যে সম্পর্ক খারাপ হতে শুরু করে। এর পরে মার্কিন শুল্কের পর তা আরও তলানিতে এসে ঠেকেছে। এই পরিস্থিতিতে ভারত-চীন-রাশিয়া অক্ষ নিয়ে চিন্তার ভাঁজ পড়েছে আমেরিকার কপালে। যার ফলে মার্কিন বিদেশ সচিব এমন মন্তব্য করেছেন বলে মনে করছে কূটনৈতিক মহল।

প্রসঙ্গত, আমেরিকার সঙ্গে সম্পর্কের মাঝেই এসসিও সামিটে চীনের সঙ্গে বন্ধুত্বের ডাক দিয়েছেন প্রধানমন্ত্রী নরেন্দ্র মোদি। সেখান থেকে গোটা বিশ্ব মনে করিয়ে দিয়েছেন, কঠিন সময়ে ভারত ও রাশিয়া পাশাপাশি রয়েছে। আর যা নিয়ে উদ্বিগ্ন আমেরিকা। অন্যদিকে প্রসান্ত মহাসাগরে চীনের দাপট রুখতে ভারতের উপরেই ভরসা ছিল আমেরিকার। সেই কারণে ‘বন্ধু’ ভারতকে আবার ফিরে পেতে চাইছে আমেরিকা!