‘হিংসা বন্ধের ডাক’ মার্কো রুবিয়োর

ওয়েব ডেস্ক: পেহেলগামে জঙ্গি হামলার ১৫ দিনের মাথায় ভারত পাকিস্তান এবং পাক অধিকৃত কাশ্মীরের নটি জঙ্গি ঘাঁটিতে চালায় হামলা। ভারতীয় সেনা, নৌবাহিনী, এবং বিমান বাহিনী এই তিন বাহিনীর যৌথ উদ্যোগে চলে এই অপারেশন। ‘ অপারেশন সিঁদুর ‘। ইতিমধ্যে প্রতিরক্ষা মন্ত্রকের দফতরের পক্ষ থেকে জানিয়ে দেওয়া হয়েছে, এই আক্রমণের জেরে ১০০ জন জঙ্গিকে নিহত করা গেছে।

প্রতিশোধের আগুনে ফুসছিল পাকিস্তান। থেমেছিল না তারা। ‘ অপারেশন সিঁদুর ‘ এর পরেই ভারতের একাধিক সেনা ছাউনিতে হামলার পরিকল্পনা করেছিল পাকিস্তান। কিন্তু সেই হামলা ফলপ্রসূত হয়নি। তার আগেই ভারতীয় সেনা পাকিস্তানের ‘ এয়ার ডিফেন্স রিডার সিস্টেম ‘ ভেঙে গুঁড়িয়ে দেয়।

কিন্তু তারপরও চুপ থাকেনি পাকিস্তান। বৃহস্পতিবার রাত নটার পর অ্যাকশন শুরু করে পাকিস্তান। সম্পূর্ণরূপে ব্ল্যাকআউট হয়ে যায় জম্মু-কাশ্মীর। আর এবার জানা যাচ্ছে, লুধিয়ানায় ‘ ব্ল্যাকআউট ‘বাসিন্দাদের আলো নিবিয়ে ঘরে থাকতে বলল প্রশাসন।

ইতিমধ্যেই মার্কো রুবিয়ো কথা বলেছিলেন ভারতের বিদেশমন্ত্রী জয়শঙ্করের সঙ্গে। আর এবার তিনি কথা বললেন, পাকিস্তানের প্রধানমন্ত্রী শাহবাজ শরিফ এবং ভারতের বিদেশমন্ত্রী জয়শঙ্করের সঙ্গে। দিলেন হিংসা থামানোর ডাক। জানালেন, আমেরিকার বিদেশ দফতরের মুখপাত্র ট্যামি ব্রুস। রুবিয়ো ভারত এবং পাকিস্তানের মধ্যে আলোচনার জন্য সব রকম চেষ্টার আশ্বাস দিয়েছেন বলে সূত্র মারফৎ খবর।